**בדיקות סטטיות תרגיל כיתה**

חלק א' – מימוש הדיון המודרך (Walk Through)

מערכת Reformat היא מערכת הסבת קבצים לשימוש פנימי בחברה:

חברה בעלת אתר שמוכר תוצרת חקלאית בשיווק ישיר בין המשקים לצרכנים. כיוון שמדובר באתר חדש היא הגיעה להסכם שיתופי פעולה עם שלושה אתרים נוספים:

* CabbidgePatch – אתר המתמחה בתוצרת אורגנית והיכן ניתן להשיג כזו
* ColiFlower – אתר המשווה מחירים בין חנויות ירקות שונות
* RadishZone – פורום צרכנות חברתית ושיווק ישיר

לכל אחד מהאתרים האלו קיים קהל לקוחות קבוע ומקום בו הגולשים יכולים להשאיר את פרטי ההתקשרות עימם.

אחת לשבוע, כל אחד מהאתרים האחרים (**לא** החברה שלנו בה התוכנה מפותחת) עושים ייצוא לקובץ **טקסט** שכולל את הפרטים שהגולשים השאירו.

למחלקת השיווק בחברה שלנו יש מערכת לטיפול בלקוחות פוטנציאלים (ליד = לקוח פוטנציאלי, למשל כזה שהשאיר את הפרטים שלו באתר שלנו או באתרים איתם יש לנו שיתופי פעולה). מערכת הטיפול בלקוחות פוטנציאלים יודעת להציג את הלקוחות הללו לאנשי השיווק והיא אף יודעת לייבא קבצי **טקסט** להזנת הלקוחות הפוטנציאלים החדשים. למערכת הזו יש דרישה קשיחה לגבי מבנה הקובץ שאותו היא יודעת לייבא (**כלומר מבנה קבצי הקלט והפלט הם לא בשליטת הפיתוח אלא נתונים**)

כיוון שמדובר בכלי עזר פנימי שבא להקל על מלאכת ההטענה הידנית של הלקוחות הפוטנציאלים למערכת השיווק שלנו, ההשקעה בפיתוח היא מעטה. ידוע מראש שיש מצבים איתם מערכת ההסבה לא יודעת להתמודד. למשל, מערכת CabbidgePatch יודעת לשלוח נתוני לקוחות פוטנציאלים בעברית אבל מערכת השיווק שלנו יודעת לקבל אנגלית בלבד. **לידים מסוג כזה לא יוסבו** (זה תכנון המערכת, לא באג)

כיוון שיהיו לקוחות פוטנציאלים שלא יוסבו, הלקוחות הללו מוגדרים ככשל בהסבה והם יכתבו לטבלה במסד הנתונים במטרה שאדם יעבור עליהם ידנית לאחר מכן ויחליט אם ואיך להזין אותם ידנית.

במסגרת הדיון המודרך עליכם להעלות שאלות למרצה על מנת:

* + להבין את המערכת (גל שאלת הבהרה לגבי תפקיד המערכת, ההקשר בו היא פועלת, שאלות הבהרה ביחס למסמכים (נקודות שלא ברורות להם) ועוד)
  + להבין כיצד יהיה עליכם לבדוק אותה

מדובר **בדיון פעיל** ותפקידכם לשמש כסוקרים במטרה להבין את המערכת.

חלק ב' - סקירה טכנית (Technical)

חלק זה של התרגיל מתבצע על מסמך עיצוב מסד הנתונים.

עליכם **לתת את דעתכם והצעות לפתרון** לגבי השאלה הבאה:

מה הן הודעות השגיאה המתאימות ביותר? (יש גרסאות שונות במסמך האפיון, מסמך עיצוב מסד הנתונים (ובתוכנה עצמה))

בעת מעבר על הפתרונות עם התלמידים חשוב לתת את הדעת לפתרונות המוצעים, הבנת הבעיות, וגם לנימוקים שניתנים.

***לדוגמה:***

***בטבלה מוצגות, בין היתר, שתי הודעות השגיאה הבאות:***

* ***Missing Field (1)***
* ***Missing Mandatory Field (5)***

*שתי הודעות השגיאה הנ"ל, בפועל, הן זהות מאחר ולפי מסמכי הבדיקה – כל השדות בפלט, הם שדות חובה. הפתרון המוצע – להסיר את הודעת השגיאה Missing Mandatory Field.*

חלק ג' - סקירת ביקורת (Inspection)

חלק זה של התרגיל מתבצע על מסמך האפיון.

בחלק זה, עליכם למלא את כל התפקידים המשתתפים בתהליך הביקורת (למעט כותב המסמך).

לאחר חלוקת הכיתה לקבוצות עליכם להגדיר בעלי תפקידים (מתאם, אחד לדיון ההתנעה (Kick off) שני לדיון הביקורת ושלישי לדיון המסכם והפקת הלקחים).

עליכם לעבור בקפדנות על מסמך האפיון (כולו) ולחפש:

* + - אי התאמות וסתירות במסמך
    - שגיאות (כולל שגיאות כתיב) במסמך
    - נקודות של חוסר בהירות במסמך
    - כל נקודה אחרת הנראית חשודה או לא נכונה.

תהליך העבודה על המסמך יתבצע בפועל בכיתה ובסיומו יש למנות רשם שירשום ויציג את סיכום הדיון הקבוצתי.

להלן התוצרים מתבקשים בהצגת הפתרון:

## **מנהל**

1. מהי המערכת הנבדקת ? (סוג, הגדרה, יכולות, מהות)
2. מהו לוח הזמנים ומהם המשאבים שיש להקצות לטובת תהליך הביקורת?
3. האם בהתאם למערכת, יש לבצע סקירה נרחבת מינימלית ? יש לנמק מזווית הראיה שלכם.
4. **מתאם**
5. מהן אמות המידה לכניסה לתהליך הביקורת?
6. מהן אמות המידה ליציאה מתהליך הביקורת?
7. מהי חלוקת העבודה ותחומי האחריות בין הסוקרים השונים ?

## **סוקר/ים**

1. עליכם להגיש רשימת פגמים שגיליתם במסמך וכן את רשימת הבקשות לשינוי מאורגנים ומתועדים בטבלה.
2. על כל פגם להיות מנומק, ברור, מפורט, כמו כן על כל פגם לכלול רמת חמרה והפנייה למסמך שבו הוא התגלה (שם, סעיף וכיו')

## **רשם**

1. יש לאחד בין ההערות והבקשות שהתקבלו ולהסיר כפילויות.
2. יש לנסח באופן ברור מנומק ומפורט את ההערות שהתקבלו.

הצגת הפתרון

המסמך צריך להכיל:

* כותרות מתאימות (כולל שם המסמך, שם המערכת הנבדקת וכו')
* תוכן עניינים
* חלוקה מאורגנת לכל פרק בהתאמה.

**בהצלחה!**